
A mi világunkért! 


Közös mesebeli utazásra hívlak benneteket, 
kedves kisdobos olvasóink! A gondolatnál 
is sebesebben szállunk valahová, a messzi 


világűrbe. Földünk távolodó bolygó csupán. 


Körülötte a fényét, melegét vesztett 
halvány színű Hold kering. És Földünknél 
sokkalta hatalmasabb bolygók forognak- 
pörögnek saját tengelyük és a fényt, életet 
adó Nap körül. A Naprendszernek bolygói 
közt akad, mely a szépség ókori 
istenasszonyának, Vénusznak nevét hordja, 
s van egy, mely a hadak istenéét, Marsét. 
Ha még továbbjutunk — sok-sok ezernyi 
ilyen Naprendszer kering a mindenségben. 
Közülük egy a miénk. Nekünk ez az egy 
napunk van, mely fölöttünk ragyog, 
melegít. És egy földünk. Ezen a földön 
élünk. Itt születtek őseink. Itt élt 

a nagyapánk. Itt járt iskolába édesapa. 

Ítt volt kisgyerek édesanya. Itt van 

a lakásunk, a házunk. És itt, ebben 

a hatalmasan kicsi világmindenségnek 
ebben a Duna— Tisza menti országában, 
van a hazánk. 

Ismered-e szülőfölded, a községet, várost, 
ahol élsz? Tudod-e nevezetességeit? Híres 
embereit — hajdanvalókat, s akik ma is 
élnek? Ismered-e azokat, akik városod, 
községed élén állnak? Őket, 

akik brigádban dolgoznak az üzemekben — 
és amellett vállalják még iskolád, 
úttörőcsapatod patronálását? 

Hol élnek barátaid? A szomszédos házban, 
a szomszéd faluban? Vagy határokon túl is? 
Levelezel-e velük? Ismered-e életüket? 
Figyeled-e országaik híreit? Rádióban, 
televízióban, újságban mit olvasol róluk, 
mit hallasz felőlük? Í 

A fénysugár másodpercenként 

300 000 kilométert halad. A csillagászok 

a világmindenség távolságait fényévvel 

mérik. Ez azt jelenti, hogy ahány 
másodperc van egy esztendőben, 

annyiszor kell venni a fénysugár 

300 000 km-es útját. 

10 000 nap soknak hangzik. Valójában 

csak harminc esztendő. 20 000 napot él meg 
az, aki 60. évét tapossa. És ennyi idő alatt 
mi mindent tett? Tanult, dolgozott, családot 
alapított, felnevelte gyermekeit, 

a közösségének is adott számlálatlanul 
napjaiból, párttagként, munkásőrként, 
ifjúmunkásként. Dolgozott, és dolgozik 

a mi világunkért. 

Te is ezt tészed, 

Ne múljon el egyetlen nap sem, 

hogy ne tégy valamit 

a MI VILÁGUNKÉRT! Hogy azt 
megismerd, és még szebb legyen! 

Ebben az úttörőévben ez a mi közös nagy 
feladatunk neve: A MI VILÁGUNKÉRT. 
Ráadásul ebben a mi világunkban Í 
az 1979-es esztendő a Gyermekek 
Nemzetközi Éve lesz! Évfordulók segítenek, 
hogy megismerd még jobban a múltat, 

és megértsd a mát. 1919-re emlékezünk, 

a Tanácsköztársaságra. A marxokra — 

a legelső úttörőcsapatra, fogadalomtételükre 
Az úttörőév során Móra Ferenc, 

Móricz Zsigmond és Krúdy Gyula nevét 
viselő csapatainkkal együtt ünnepeljük 
mindhárom író 100. születésnapját. 

Együtt — egymásért — így hangzott a múlt 
esztendő munkája. Azok a gyerekek, 

akik akkor csak hallottak még erről — 

ma már másodikosok, kisdobosok. 

Rájuk, munkájukra, ügyességükre külön is 
számítunk ebben az évben! 
Tulajdonképpen a múlt évet és a következőt 
a két jelszó össze is fogja: 
Együtt-egymásért — 

A MI VILÁGUNKÉRT! 

A KISDOBOS 
szeptemberi 
melléklete 

Tersánszky J. Jenő 


Mese a fecskéről 


Élt hajdanában a teletlen, napsü- 
tötte délen egy derék fecskepár. 

Ez még akkor volt, mikor a fecs- 
kéket a mi hidegebb éghajlatunk 
alatt senki sem ismerte s csak az az 
egy hazájuk volt, az igazi, az eredeti, 
a melegebb és sugarasabb dél. 

Csakhogy ismeritek-e ezt a régi- 
régi versikét, hogy 
— Gólya-gólya gerlice, 

Mitől véres a lábad? 

— Török gyerek megvágta, 
Magyar gyerek gyógyította, 
Síppal-dobbal, nádi-hegedűvel! 


Hát bizony így volt a fecskékkel is 
az őshazájukban. Nem sok kíméle- 
tet élveztek a messzi lakosoktól, ki- 
vált a gyermekektől. Kővel, parity- 
tyával vadásztak rájuk s megölték, 
megsebezték őket könyörtelen. 


Nohát ennek másutt is ki vannak 
téve más madarak is, és a fecskék is 
kénytelenek voltak elviselni. Persze, 
a legsérelmesebb minden üldözteté- 
sük közül az volt, ha a rossz embe- 
rek a fészkük nyugalmát háborítot- 
ták meg és elrabolták tőlük a fió- 
káikat. 


Ez történt azzal a kedves felnőtt 
fecskepárral is egy évben, amelyikkel 
a mesét kezdtem. Szörnyű gyász és 
bánat volt szülői szívüknek a fiókáik 
veszte. Ez tette hát, hogy fecskeapó 
az árván maradt fészken így szólt 
fecskeanyónak : 

— Hallod-e jó feleségem, énne- 
kem van egy felséges gondolatom. 
A jóisten a leggyorsabb szárnyat mi- 
nekünk, fecskéknek adta madártár- 
saink közt. Miért ne próbálnók hát 
meg javítani a sorsunkon? Én tu- 
dom, hogy tőlünk északra is vannak 
tájak és van nyár. Hátha ott jobbak 
az emberek! Tehát azt tennénk, 
hogy legalább addig szállnánk el oda 
innen, amíg ott fönn is meleg van 
és kikölthetjük a fiókáinkat és 
szárnyra kapatjuk őket, annyira, 
hogy a zordabb időben már vissza- 
repülhetnek velünk. Megerősödve, 
a veszedelmeket is jobban el bírják 
itten kerülni. 


Egy szó, mint száz, a derék fecske- 
pár elhatározta, hogy felfedező útra 
kél és úgy is tett. Éjet- napot röpül- 
tek át a tengeren, mígnem nagy fá- 
radtan csakugyan ide értek, a mi 
hűvösebb hazánkba. Tavasz volt 
éppen, gyönyörű verőfényes idő. 
Semmi híja sem lett volna, hogy 
megvalósítsák a tervüket. 


Hát megérkezve, letelepedtek egy 
városban, egy nagy csúcsos, tornyos 
palota ormára pihenni. 


Most kell aztán itt elmondanom, 
hogy akár hiszitek, akár nem, de a 
madaraknak is épp olyan szigorú 
törvényeik vannak egymás közt, 
mint az embereknek. És közöttük is 
csak a gonosz természetűek nem 
engedelmeskednek neki, például: a 
sasok, héják, karvalyok, kányák és 
így tovább, akárcsak az emberek 
közt a rablók, betörők, tolvajok. 


Nos hát a madártörvényben az 
van, hogy az olyan madár, amely a 
várost és a falvakat választotta ma- 
gának lakóhelyül, annak helye nincs 

az erdei madarak birodalmában, a 
szabadban. 

Így hát a mi fecskéinket a városi 
rokonaiknak kellett vendégül lát- 
niok. 

Hát akikkel legelőbb szóba eresz- 
kedhettek, azok a galambok voltak, 
akik ott fészkeltek a palota tornyá- 
ban. Azok aztán így szóltak a fecs- 
kepár kérdéseire : 

— No, bizony, ha az hozott ide 
benneteket, hogy az emberek itt job- 
bak volnának, mint a ti hazátokban, 
abban ugyan tévedtek, mert itt csak 
úgy lesnek a madarak életére. Ben- 
nünket is csak úgy fogdosnak össze 
pecsenyének és fosztogatják ki a 
fészkeinket. De igaz, hogy véletlen 
a mi helyünk a legjobb. Mert ez a 
palota egy hatalmas úré, aki az 
egész környéknek parancsol. És an- 
nak van egy szépséges leánya. Van 
közöttünk egy fehér galamb, az az 
ő kedvence. Az leszáll a vállára a 
kisasszonynak és a tenyeréből eszik 
tiszta búzát. Érte aztán a kisasszony 
parancsára, minket is megkímélnek 
egy kissé. De hogy titeket mi sors 
vár, arról már nem felelhetünk ! 


Persze búsult a fecskepár, hogy 
lám, hiába tették meg a nagy utat 
ide. Itt sem várta őket különb hely- 
zet. És már azon voltak, hogy visz- 
szaszálljanak hazájukba. 


De amint tanakodtak, kesereg- 
tek, hát egyszerre csak észreveszik, 
hogy a palotából egy fehér galamb 
röppen fel a társai dúcába. Az, aki- 
ről éppen beszéltek, a kisasszony 
kedvence. 


Hanem, amint felszállana, hát a 
levegőből egyszerre gonosz héja csap 
alá s egyenest a fehér galambra. Már 
a karmai közé is kapja szegény jó- 
szágot és azzal huss! viszi magával. 

Hát a fecskepár abban a pillanat- 
ban, ahogy észrevette a héját, azt 
mondja a galamboknak : 

— Nosza, gyerünk! Gyerünk en- 
nek a haramia héjának a nyomába. 
Csak nem hagyjuk a körmei közt a 
társatokat elveszni? 

De bizony a gyáva galambok resz- 
ketve sápítoztak és csak maguknak 
kerestek búvóhelyet. 

— Hogy mernénk mi megtámadni 
a héját puha csőrünkkel, hisz min- 
ket is véresre szabdal? — kurrogták. 

— Ejnye! Szégyen, gyalázat! Pi- 
pogya népség! — víjjogta a fecske- 
pár a galamboknak. Azzal több se 
szó, se beszéd, utána zúdultak a 
rabló héjának. 

Persze ezalatt a palota udvarán 
minden teremtett lélek összeszaladt 


a kisasszony nagy jajveszékelésére, 
hogy viszik a kedves galambját. Még 
a nagyúr is egyik lábával a másikba 
botlott. kifelé rohantában, hogy se- 
gítsen szeretett kislánya baján. 


— Száz aranyat annak — kiál- 
totta a vitézeknek, csatlósoknak —, 
aki lenyilazza azt a zsivány madarat, 

De bizony, hiába! A héja már 
olyan magasan szállt zsákmányával, 
hogy semmi nyílvessző el nem érte, 

Hanem nagyobb csudára, mit lát- 
nak? Két pirinyó madarat a héja 
nyomában. Hogy innen is, túlról is 
nekivágnak — csipogva, merészen, 
egyre-másra, elibe, hátába, alulról, 
felülről. 

Úgy, hogy végül a héja a sok ele- 
venjébe kapott csípésre el kellett 
eressze a karmai közül a fehér galam- 
bot. És rá persze megfordult, hogy 
ezt a két vakarcsnyi támadóját, a 
fecskepárt megleckéztesse. 

No, csak ezt próbálta légyen ! Ilyen 
ellenfelekkel sem volt még dolga. 
A fecskepár között csak úgy moz- 
gott nagy szárnyaival, mint két kis 
fürge kutyus közt a bika. Csak ő 
kapott sebet, adni nem tudott. 


Végre is úgy kellett csúfos kudarc- 
cal elmenekülni előlük útjára. 


Eközben persze a fehér galamb 
megmenekült a nagy ijedtséggel és a 
hátában néhány héja-karom nyoma 
árán. És reszketve, lihegve suhant le 
a palota udvarára, egyenest a kis- 
asszony vállára. 


A kisasszony oda volt a nagy 
örömtől, nem is kell külön mondani. 
Legföllebb azt kell megjegyezni, 
hogy hirtelenében meg is felejtkezett 
róla, hogy kinek köszönheti meg- 
mentését a kedvenc galambjának. 

De ott volt édesapja, a nagyúr 
figyelme, meg az udvaré. Váltig kér- 
dezte a nagyúr mindenkitől: ugyan 
micsoda kis vitéz apróságok ezek a 
madarak? Dehát az udvarban senki 
sem tudott feleletet adni, mert senki 
sem ismerte a fecskéket. 

— Nohát, akármiféle madarak — 
szólt a nagyúr —, a vitézséget meg 
kell jutalmazni! Azonnal fusson szét 
hírnök az egész országomban, hogy 
ahol ilyen kis villásfarkú, karcsú 
madárkákat látnak, mindenki meg- 
becsülje őket. Halál fia, aki a leg- 
kisebb bántásukat okozza! 

Mondjam, ne mondjam tovább, 
hogy mi lett a nagyúr parancsának 
a foganatja? 

Attól fogva van a fecskéknek két 
hazájuk, s nincs olyan rossz ember, 
aki kezét merné emelni rájuk. 


Horgas Béla 


Ki lakik, lakik-e 5 
valaki a fában? 

Az idő lakik a hársfában, 
lakik az ágában, 

lakik a törzsében, 

ezüst levelében, 

föld alatt ágazó hajszálgyökerében. . . 


Ki lakik, lakik-e 
valaki a fában? 
Négy tündér lakik a hársfában, 
négy tündér, illanó , 
ősszel szomorkodó, 
tavasszal a széllel, 
nyáron nevetéssel, 
télen takarózik 
ezüsthárslevéllel. . . 


Ki lakik, lakik-e 
valaki a fában? 

Ott lakik az idő 
ágas-bogas házban. 
Négy ablaka nyílik, 
négy ajtaja tárul, 
négy tündér tekint ki 
ezüst-odújából. . . 


Ki lakik, ki kérdez? 
Forog az időfa: 
porban a gyökere, 
felhő a tajtéka. 

Ki lakik, lakik-e 
valaki a fában? 

ki lakik, hallja-e, 
ha hívom eljön-e, 
ha eljön, hiszi-e: 

négy tündér, illanó 
ősszel szomorkodó, 
tavasszal a széllel, 
nyáron nevetéssel, 
télen takarózik 
ezüsthárslevéllel. 

,, Szeptemberben kék az ég, kék 
az ég, — Ez a kékség meleg még, 
meleg még, — Mert e kék maradék, 
nyárról maradt még!" Az öregem- 
ber ezt a maga kitalálta dalocskát 
dudorászva üldögélt a tószéli nádas- 
ban, egy deszkapallón, és horgászott. 


A kisfiú a partról hallgatta egy 
darabig a különös nótát, aztán el- 
indult a pallón az öregember felé. 
Mellételepedett a deszkára és a sem- 
mibe lógálta a lábát. Az öregember 
rásandított és abbahagyta a nótázást. 


—- Szépen énekeltél! — szólalt 
meg tűnődve a kisfiú. 


— Egyedül vagy? — emelte rá 
tekintetét fürkészve az öreg. 


—- Megszöktem — jelentette ki 
nyugodtan a kisfiú, mintha csak azt 
mondta volna, hogy: jónapot! 

— Jól tetted! — dörmögte az 
öregember. 

— Honnan tudod? — kérdezte a 
kisfiú csodálkozva. — Hiszen nem is 
ismersz! 

— De megszöktél, igaz? 

A kisfiú bólintott. 

— Na látod! Az ember nem szö- 
kik meg ok nélkül. Ha eljöttél, hát 
jól tetted, mert nem jöttél volna el, 
ha eszedbe sem jut, hogy el gyere. 
Ha meg eszedbe jutott! . . 


— Áhá! — mondta a kisfiú meg- 
győződéssel, mert egy szót sem ér- 
tett az egészből. — És nem is viszel 
vissza? 

— Ha nem kérsz meg rá. . . 

— Nem kérlek meg! 

Lógatták a lábukat. 

A nádas lomhán ringatózott, a 
nap melegen csordult rájuk a felhőt- 
len égről, lábuk alatt a tó magába- 
szívta a kékséget. 

— Alattam is ég van! — gondolta 
a kisfiú. — Ha föléhajlok, akkor azt 
látom fentnek . . . 

Az öregember elkapta a gyerek 
vékonyka karját. 

— Ne, te! Ne! 
Nincs már nyár! 

Erősen fogta a kisfiút, de nem go- 
rombán, pedig a keze olyan volt, 
mint egy darab száraz gyökér, érdes 
és göcsörtös. Mikor pedig a gyerek 
újból biztonságosan ült, nyomban 
elengedte. 

A kisfiú hirtelen belekotort a zse- 
bébe, és elővett egy összenyomorga- 
tott dobozt. Az öreg felé nyújtotta. 


— Hát ez meg mi? — mormolta 
csodálkozva az öregember. 

— Rágógumi! Amerikai, az apu- 
kám hozta külföldről! 

— És mit csináljak én ezzel? — 
kérdezte az öregember tűnődve. 


Még beléesel! 


— Neked adom! — nézett rá mo- 
solyogva a kisfiú. 
— Ja, az más! — vette kezébe a 


dobozt az öreg. — De már most mit 
adjak én tenéked cserébe? No várj 
csak! — azzal előhalászott a zsebé- 
ből egy darabka papírt és hajtogatni 
kezdte. Hajtogatta, amíg egy kis 
hajó nem kerekedett belőle. 

— Jó lesz-e? — kérdezte a gyerek 
felé nyújtva. 

A kisfiú elégedetten bólintott. 


— Szép! — mondta. — Nagyon 
szép!... A rágót nem bontod ki? 
Gyümölcsízű ! 


— Majd később! — válaszolta az 
öregember. 

— Engedjük vízre a hajót! — 
érintette meg az öreg karját a kisfiú. 

Az öregember maga mellé tette a 
kalapját és végighasalt a pallón. 
Aszott nyaka megfeszült az erőlkö- 
déstől, ősz haja a víz fölé lógott. 
A víz még egy arasznyira volt tőle, 
hát nem engedhette el a hajót, ne- 
hogy felboruljon! Mire sikerült neki, 
a nyújtózkodástól a kalapját bele- 
verte a vízbe. A kalap lassan itta 
magába a nedvességet, az öregem- 
ber nehezen kínlódva halászta ki. 
Egy simogató mozdulattal meg- 


nyomkodta, és úgy vizesen vissza- 
tette a fejére. 

A kisfiú némán nézte az öregem- 
bert. Nézte, ahogy mozdulatlanul 
ül, és méltóságteljesen tűri, hogy a 
víz körülszivárogja az arcát, apró 
patakokban szaladjon le egészen az 
ingéig. Nézte az öregembert, és va- 
lami hullámzani kezdett a bensejé- 
ben, akár a tó, a lábuk alatt. Valami, 
aminek nem tudott nevet adni, pedig 
nagyon fájt. 

— Miért tetted vissza? — suttog- 
ta. — Megfázol tőle! 


— Semmi az! — legyintett az 
öregember. — Nézd a hajód! Milyen 
messze jár! 

A papírhajó a nád között bukdá- 
csolva, el-eltűnve utazott a hullá- 
mok hátán. Az öregember föltekerte 
a zsinórt és kiemelte a horgászbotot. 
Egyengetni kezdte vele a kishajó út- 
ját, nehogy nekiszaladjon egy eltört 
nádszálnak és elsüllyedjen. Csuda iz- 
galmas volt! Olyan lett a kishajó, 
mintha élne! 

A férfi idegesen közeledett feléjük 
a pallón. 

— Hol bujkálsz?! Azonnal gyere 
vissza a kocsihoz! 

— Apa! — nyögte a gyerek, és a 
hangja színe a csodálkozás meg a 
csalódás kék és szürke pókháló-szá- 
laiból szövődött. 


— Siess már! — állt meg fenye- ! 


getően a férfi a pallón. — Anyádtól 
is kapsz majd, ne félj, amiért el- 
kóboroltál! 

— Nem szeretek egyedül játszani! 
— motyogta a kisfiú. 

— A strand túlsó kijáratánál par- 
kolunk! — azzal a férfi sarkonfor- 
dult és elszáguldott. 


A kisfiú utána nézett, de nem moz- 
dult az öreg mellől. Akkor az öreg- 
ember gyökér-kezébe fogta a madár- 
rebbenésű kis kezet: 


— Vissza kéne menned! — nézett 
rá komolyan a gyerekre. — Hiányoz- 
nál nekik!... Mert szeretnek, csak 
mostanában olyan sietős a világ! 
Olyan sietős !. . . 


— Sietős — ismételte magában a 
kisfiú, de hiába, nem mozdult meg 
benne semmi. Nem értette. Ide kéne 
hozni apát meg anyát! — gondolta. 
— Ide, a nádasba. Epítenénk egy 
házat a pallóra, nagyot, hogy az 
öregembernek is legyen benne hely! 

— Mit gondolsz? — fordult az 
öreghez. — Mennyi idő alatt építe- 
nénk ide egy házat? 

—- Házat? — tűnődött el az öreg- 
ember. I 

— Házat! Hogy mindig itt lak- 
hassak a nádasban. . . veled, meg. . . 
anyáékkal. 

Az öregember elmosolyodott. 

— Meg lesz majd az a ház, mire 
legközelebb eljössz! Holnap hozzá- 
fogok az építéshez. Menj csak el 


most nyugodtan! Én itt megvárlak 
téged, akármilyen soká jössz legkö- 
zelebb. Megvárlak akkor is, ha ad- 
digra felnőtt lennél! . . 

A kisfiú felállt. A palló végéről 
még visszamosolygott az öregem- 
berre. Nem úgy mosolygott, ahogy 


a nap ragyog, hanem, ahogy apró 
rebbenésekkel a vízből tud visz- 
szatükröződni a fény az ember 
arcán... 

— Vigyázz a hajómra! — kiál- 
totta búcsúzóul, mielőtt elnyelte őt 
a part. . . 


CSUKÁS HSTVÁN 


UTAZÁS 


A SZENMPIELLÁNI 


MOGOTT 


MIESER EGÉNY 


Az igazmondó vakondokolk 


Lackó ment, ment, óvatosan lép- 
kedett, a szemét is meresztgette, de 
nem látott senkit. 

Majd megállt és halkan megszólalt. 

— Hó! Hahó! Van itt valaki? 

Egy bársonyos, szelíd, meleg hang 
válaszolt. 


—- Van. 

— Jónapot kívánok! — köszönt 
Lackó a hang irányába. 

— Nem jó. — mondta a bárso- 


nyos hang. 


— Mi nem jó? — kérdezte Lackó 
meglepődve. 

— Amit mondtál! — korholta a 
bársonyos hang. — Ugyanis éjszaka 
van! És így nem kívánhatsz jónapot ! 
És ha nem kívánhatsz, nem mond- 
hatod, hogy kívánok! Látod, meny- 
nyi kalamajka van egy apró füllen- 
tésből is? Mindig igazat kell mon- 
dani! 

Egy másik szelíd hang is meg- 
szólalt. 


— Legjobb az egyenes út! 

Lackó erőltette a szemét, össze- 
húzta, majd kerekre nyitotta, s 
végre meglátta az igazmondó va- 
kondokokat. Hárman voltak, egy- 
más mellett álldogáltak. 

— Bocsánat! — mondta Lackó. 
— Jóéjszakát kívánok! 

A harmadik vakondok is megszó- 
lalt. 7 

— Igy már mindjárt más! Ugye, 
hogy milyen jó érzés, ha az ember 


. gi 


igazat mond? Könnyű a lelke, tiszta 
az elméje! Bizony! 

— Legjobb az egyenes út! — 
tette hozzá a második vakondok. 

— Úgy bizony! — bólogatott az 
első vakondok. 

Lackó nézegette őket, s úgy érezte, 
tisztán érezte, hogy nagyon hasonlí- 
tanak valakire! De kire? Aztán 
eszébe jutott, hogy kire is hasonlít 
a három igazmondó vakondok! Hát 
persze! A három nagynénjére! Azok- 
nak van ilyen bársonyos, szelíd, de 
mindig korholó hangjuk! S azok öl- 
töznek mindig feketébe! Elmosolyo- 
dott egy picit a hasonlóságon. Na- 
hát! Eddig azt hitte, hogy az ő nagy- 
nénjeinek nincs párja! 

Az igazmondó vakondokok türel- 
mesen várták, míg Lackó befejezi a 
töprengést, meg a hasonlítgatást, 
meg a mosolygást. Bár a mosolygás 
akkor is Lackó arcán maradt, ami- 
kor már befejezte a töprengést. 

Az első vakondok meg is jegyezte 
szelíden korholó hangján. 

— Mi csak akkor nevetünk, ha 
valóban okunk van nevetni! 

A második vakondokis megszólalt 

—. És csak akkor sírunk, ha való- 
ban okunk van sírni! 

A harmadik vakondok lassan in- 
gatta a fejét, mintha pontot akarna 
tenni a mondatok végére, de nem ta 
lálja el elsőre, majd így szólt. 

— Mi vagyunk az igazmondók! 
És nem füllentünk ! 


— Kicsit se! — mondta a harma- 
dik vakondok. 
—.- Soha! — erősítette meg a má- 


sodik vakondok. 

— És te? — kérdezte az első va- 
kondok. 

Lackó őszintén válaszolt, vagyis 
megmondta az igazat. 

— En szoktam. Néha. 
Nem tagadom. 

A harmadik vakondok szigorúan 
válaszolt, habár a hangja továbbra 
is bársonyos maradt. 

— Helytelen! 

A második vakondokisszigorúlett. 

— Legjobb az egyenes út! 

Az első vakondok is szigorú lett. 

— Mert jegyezd meg: a hazug em- 
bert könnyebb utolérni, mint a sánta 
kutyát! 

Lackó nem tudta, hogy viselked- 
jék ennyi korholás után, majd sze- 
rencséjére újra eszébe jutott a három 
nagynénje, s elhatározta, hogy most 
sem feszíti tovább a húrt makacsko- 
dásával, legjobb, ha bocsánatot kér! 

—- Igen, igen . . . Ne haragudjatok ! 


— Igy mármás! —mondtaszelíden 


Itt-ott. 


bársonyos hangon a harmadik vakon- 
dok. 

— Így már egészen más! — csatla- 
kozott a második vakondok is. 

— Így már megértjük egymást! 
Vagyis tudunk beszélgetni! — tette 
hozzá szelíden az első. 

Lackó megörült, hogy újra barát- 
ságos lett a hangulat, még egy apró 
mosolyt is kieresztett a szája sarkára, 
hiszen most minden oka megvolt a 
mosolygásra! Gyorsan meg is ra- 
gadta az alkalmat a beszélgetésre. — 

— Akkor ti biztosan tudjátok! Es 
ha tudjátok, biztosan megmondjá- 
tok ! Mivelhogy mindig igazat mond- 
tok! — 

— Ugy van, úgy van! — bóloga- 
tott az első vakondok. — De mit 
kell megmondanunk? 

— Hogy merre gurult az üveggo- 
lyóm? 

— Bízhatsz bennünk! — mondta 
a második vakondok. 

— Mi mindig az igazat mondjuk! 
— mondta a harmadik vakondok. 

—- Csakis a tiszta igazat ! — mond- 
ta az első vakondok. 

— Akkor mondjátok meg, hogy 
merre gurult! 

A három igazmondó vakondok 
még jobban összesimult, már egé- 
szen közel álltak egymáshoz, és egy- 
szerre ingadoztak, mint három feke- 
te zászló a szélben, egyszerre len- 
gették a fejüket. 

—- Nem tudjuk, mivelhogy rosszul 
látunk! — mondta szelíden az első 
vakondok. 

— Semmit se látunk ! — mondta a 
második vakondok. 

— Egyáltalán semmit! Majdnem 
vakok vagyunk ! — mondta a harma- 
dik vakondok. 

— De adunk egy jó tanácsot! — 
mondta az első vakondok. 

— Legjobb az egyenes út! — 
mondta a második vakondok. 

— Jól jegyezd meg: ahazug embert 
könnyebb utolérni, mint a sánta ku- 
tyát! — mondta a harmadik vakon- 
dok. 

Lackó sóhajtott egyet, majd el- 
búcsúzott az igazmondó vakondo- 
koktól, s hozzátette udvariasan. 

— Azért mindenesetre köszönöm! 

Még gondolkozott, hogy azt is 
hozzáteszi: nagyon sokat tanultam, 
de idejében meggondolta magát. 
Nem kell túlfeszíteni a húrt, még 
udvariasságból sem! Hiszen jófor- 
mán semmit se tanultam, illetve sem- 
mit sem tudtam meg. 

— Szívesen, máskor is ! — mondta 
egyszerre a három igazmondó vakon- 
dok, s lassan belesimultak a sötétbe. 


A sánta kutva 


Lackó még mindig dünnyögött és 
morfondírozott az orra alatt, holott 
a vakondokok már rég eltűntek a sö- 
tétben: , Igaz, hogy mindig igazat 
mondanak, de egy csöppet sem let- 
tem tőle okosabb! Mi lenne, ha meg- 
keresném a sánta kutyát?" 

Abban a pillanatban megszólalt 
mellette a sánta kutya. 

— Engem keresel? 

Lackó egy csöppet sem csodálko- 
zott, inkább örült a találkozásnak! 
Jól megnézte, mivel itt mintha vilá- 
gosabb lett volna: mosolygós képű, 
lógó fülű kutya állt előtte. Három 
lábon állt, a negyediket kicsit fel- 
húzta, mivel sánta volt. 

—- Téged! De jó, hogy ilyen ha- 
mar megtaláltalak ! 

A sánta kutya is megnézte Lackót, 
egyet-kettőt finoman szippantott, 
meg szaglászott, mivel a kutyák in- 
kább bíznak az orrukban, mint a 
szemükben! Mikor végzett az ismer- 
kedéssel, így szólt mosolyogva. 

— Itt szoktam pihengetni az igaz- 
mondó vakondokok környékén! Itt 
senki se akar utolérni! Érted, ugye? 
Mivel itt mindig igazat mondanak 
és nem kell bizonyítanom! 

—- Mit nem kell bizonyítanod? — 
kérdezte Lackó, mert nem nagyon 
értette, hogy mit is akar mondani a 
sánta kutya. 

— Hát, hogy engem nehezebben 
lehet utolérni! A hazugot meg köny- 
nyebben! Vagyis ilyenkor össze kell 
szednem magamat és usgyi! Pedig 
nem nagyon szeretek szaladgálni! 
Sánta is vagyok! Nem kenyerem a 
futkosás, nem, nem! 

A sánta kutya bánatosan, de el- 
tűnődve lóbálta-ingatta a fejét. Majd 
újra elmosolyodott, vidám lett a ké- 
pe, mint mikor eső után kisüt a Nap. 

— Én igazán, szívből, tudod mit 
szeretek? 

— Mit szeretsz? —kérdezte Lackó. 

— Szaglászni! Szimatolni! Sza- 
got fogni! Nyomot keresni! Azt 
igen! Azt nagyon szeretek! Azt mi, 
kutyák, nagyon értjük! Ott aztán 
nem számít a sántaság! De nem ám! 
Nem akarok hencegni, de ebben ver- 
hetetlen vagyok! Ebben világbajnok 
vagyok! 

A sánta kutya kihúzta magát, ki- 
düllesztette a mellét, előrenyújtotta 
a fejét és csak úgy sugárzott a büsz- 
keségtől. Majd kicsit összement, 
mint akiből kiengedték a levegőt, 
vagyis újra rendes sánta kutya for- 


mája lett. Legyintett, mint egy elfá- 
radt öregember. 

— De itt? Hétszámra nincs semmi 
szagolnivaló! Se  szimatolnivaló! 
Semmi, de semmi nyomoznivaló ! 
Egyáltalán semmi, csak a nagy fut- 
kosás, amit utálok ! Már mindent ki- 
szimatoltam, megszagoltam, kinyo- 
moztam töviről-hegyire! Ugy isme- 
rek itt mindent, mint a tenyeremet! 
Akarom mondani, mint a talpamat! 

Felemelte és megbámulta az első 
talpát. Lackó is odapillantott, de 
valóban nem volt semmi érdekes 
azon a tappancson. Közönséges ku- 
tyatalp volt! 

A sánta kutya lerakta a talpát, s 
így folytatta, szégyenlősen moso- 
lyogva. 

— Hidd el, néha már arra fanya- 
lodom, hogy eldugok valamit, és 
aztán megkeresem! Dehát ez nem az 
igazi! Azért csinálom csak, hogy ki 
ne jöjjek a gyakorlatból! 

A sánta kutya abbahagyta a so- 
pánkodást és panaszkodást, lopva 
Lackóra pillantott, hogy kineveti-e? 
De Lackó nem nevette ki, sőt inkább 
töprengő képet vágott, majd így 
szólt. 

— Én tudnék valamit! 

A sánta kutya türelmetlenül sür- 
gette, a szavába vágott. 

— Mondd azonnal! Ne csigázd a 
kíváncsiságomat! 

— Vagyis segítenél nekem? — 
kérdezte Lackó. 

— Persze, hogy segítenék! Persze, 
hogy segítenék! Csak mondd már! 
Valami szimatolnivaló? — tette hoz- 
zá reménykedve a sánta kutya. 

— Igen — mondta Lackó. 

A. sánta kutya az égnek forgatta 
a szemgolyóit, s így sóhajtozott, meg 
sápítozott. 

— Te jó ég! Ha belegondolok, 
hogy milyen régen szimatoltam! 
Mondd azonnal! 

— Az üveggolyómat keresem! Ki- 
esett a zsebemből! Most már biztos, 
hogy csakis a zsebemből esett ki! 

A sánta kutya újra a szavába vá- 
gott. 

— Stop! Vagyis állj! Ne is mondd 
tovább! Először tisztázzunk vala- 
mit! Melyik zsebedből? 


— Ebből! — mutatott Lackó a 
lyukas zsebére. 
— Aha! — mondta orrhangon a 


sánta kutya, mint valami híres de- 
tektív. Majd mégegyszer. — Aha! 


10 (A történet folytatását októberben olvashatjátok!) 


VM: da 


e CZRÉK 
SuAzA rairai 


Vagyis lyukas! Tehát kiesett belőle 
az üveggolyó! 

— Igen — mondta Lackó. 

— Most. ne závarj, kérek! — 
szólt rá a sánta kutya. — Most kon- 
centrálok, vagyis összeszedem az 
eszemet, amennyire csak bírom! 
Vagyis ott hagytuk abba, hogy ki- 
esett! De előbb benne volt! Világos! 
Ha pedig benne volt, akkor feltétle- 
nül hagyott maga után nyomot! 
Többféle nyomot hagyhatott, de en- 
gem most csak egy érdekel : hagyott-e 
maga után valamilyen szagot, illatot? 

Majd váratlanul gúnyosan felne- 
vetett. 

— Bizony! Nekem nem kell se na- 
gyító, se pisztoly! Se ujjlenyomat, 
mint a híres, sőt világhírű detektí- 
veknek! Ha-ha! De nem ám! Pró- 
báljanak egyszer ők szagolni! Ők 
szimatolni! Majd meglátjuk, ki nyeri 
a versenyt! Ha-ha! 

Ujra rászólt Lackóra, de most már 
vidáman. 

— Engedd meg, hogy megszagol- 
jam a lyukas zsebedet! A nyomozás 
érdekében! 

— Tessék! — mondta Lackó, ki- 
húzta a lyukas zsebet és odatartotta 
a sánta kutyának. 

A sánta kutya elmerülten szaglász- 
ta, megszimatolta, mozgott az orra, 
fintorgott, ráncolgatta a homlokát, 
mint aki jól az agyába akarja vésni 
az üveggolyó hátramaradt illatát ! 

— Ez az! Megvan a szag! — 
mondta náthás orrhangon, mivel 
most a száján vette a levegőt, ne- 
hogy kilélegezze a megfogott szagot! 

Majd körbeszaladgált, a földre 
nyomva az orrát. 

Egyszer csak megállt, mint a cö- 
vek, előre nyújtotta az orrát, S iz- 
gatottan megszólalt. 

— Arra gurult! Gyere utánam! 
Csak óvatosan! 

Lackó óvatosan a sánta kutya 
után indult s halkan dünnyögte: 
, Mégis csak jó, hogy találkoztam 
egy igazi detektívvel! Egy igazi orr- 
nyomozóval!" 

Nochta Tímea versei 
Golyó 


voltam 


Azt álmodtam, 
Hogy álmomban, 
Golyók között 
Golyó voltam. 
Felébredtem, 
Elgurultam. 
Épp azért, mert 
Golyó voltam. 
Nem is tudom 
Hová lettem. 
Reggelre csak 
Itt termettem. 


Kiolvasó 


Láttalak az ágyban, 
Ingben, rokolyában. 
Jaj, de mi is vót ott? 
A lábad kilógott. 
Csíkos vót! Csíkos vót! 
Hiszen rajta zokni vót! 


Kovács Sándor 


Két sün koma 


Két sün koma nekivágott, 
hogy megnézi a világot. 


Mentek, mentek, és estére 
kiértek az erdőszélre. 

Erdő szélen viskót láttak, 

úgy döntöttek, ott meghálnak , 


be is bújtak, de két sünnek, 
a házikó bizony szűk lett, 


ha az egyik moccant, fordult, 

a másik mindjárt rámordult: 

— Juj, de szúr a tüskéd, koma, 
ne forgolódj ide-oda. 

Szólt a másik: — Húzódj odébb, 
ha nem szúrnál, nem forognék ! 


Így civódtak napfelkeltig, 
nem aludtak egy szemernyit. 


Álmosan meg csúf a világ, 
nem érdemes megnézni hát! 


Így aztán a két sün koma 
inkább elkullogott haza. 


Herpai Zoltán rajzai 


A kincses kígyók 


Valahol a mesék birodalmában élt egyszer egy vénsé- 
ges-vén öregasszony. Tőle hallottam, hogy egy sűrű erdő 
közepében áll egy ezeréves tölgyfa. Annak a tövében 
vagyont érő kincs pihen. Egy óriáskígyó őrzi, hogy senki 
meg ne közelítse. No, nem egyedül őrzi! Ott a kisfia 
— lehet vagy két esztendős —, az van a segítségére, ha 
olykor a felnőtt kígyó alszik éppen. Az öreg óriáskígyó 
már nagyon öreg. Ha valaki mégis megközelíti a kincset, 
azon nyomban utána ered, s úgy megcsípi, hogy azt a 
csípést holta napjáig megemlegeti! 

Így tehát a kincs biztonságban van, mert jól őrzik. 
Egyedül a vénséges-vén öregasszony kisfia mehetett a 
közelükbe. Ő gyakran eljárt a kiskígyóhoz, mivelhogy 
jó barátságban voltak. Történt egyszer, hogy a kisfiú 
megmutatta barátainak a kincseket. De tüstént a lel- 
kükre kötötte, hogy egyedül oda ne merészkedjenek, 
mert nagy baj éri őket! Miközben a gyerekek a kincse- 
ket nézték, nem voltak ám egyedül az erdőben! Egyik 
szikla magaslatáról rablók figyelték a jelenetet. Ezeknek 
sem kellett több, elhatározták, hogy este, amikorra jól 
besötétedik, ellopják a kígyóktól a kincseket. 

Eljött az este. A rablók elindultak bűnös útjukra. 


Az illusztrációt rajzolta Vass Zsolt 4. o. 
1134 Budapest, Tüzér u. 56. 

A kígyók szemére álomport szórtak. Ettől azok mély 
álomba merültek. Alig pitymallott, észrevette a kis- 
kígyó, hogy hiányzik a kincs. Nyomban, uccu neki, vesd 
el magad, utánuk siklott! Meg is találta a rablókat. Egy 
nagy fa tetején kucorogva éppen nagyon veszekedtek, 
mert a kincsesládát sehogy sem tudták kinyitni. A kis- 
kígyó észrevétlenül felkúszott a fára. A rablókat jól 
megcsípte. Megfogta a kincsesládát és visszavitte a 
helyére. 

A kisfiú éppen ott volt náluk. Játszani jött kígyó- 
pajtásához. Amikor megtudta, mi történt, felkapta a kis- 
kígyót és megcsókolta! És abban a pillanatban a kis- 
kígyó szépséges királykisasszonnyá vált! Az öregkígyó- 
ból daliás király lett. De az erdei vénasszony sem 
maradt vén, hanem szépséges királyasszony vált 
belőle! 

Csaptak is mind a négyen együtt olyan lakodalmat, 
hogy megemlegette mindenki! A kisfiú feleségül vette 
a kiskígyó barátjából átváltozott királylányt. Az öreg- 
kígyóból lett daliás király megkérte az öregasszony ke- 
zét. Hét napig tartott a lakodalom. Még ma is élnek, ha 
meg nem haltak! 


Írta Lelovics Aladár 2. o. 
2040 Budaörs, Tavasz u. 57. 

Hulladékot gyűjtenek a lányok 
Koleszár Ágnes 2/a rajza 
1288. Kilián György csapat 
Segítőkész raj 

3534 Miskolc, Könyves K. 4. u. 


Hogyan lett 
a rajunk neve ? 


A mi rajunk neve Segítőkész. Azért olyan kedves ne- 
künk, mert mi magunk választottuk. Kék nyakkendő- 
ért próbáztunk. Közben tudtuk meg, milyen fontos 
a segítségnyújtás. Igyekeztünk is nagyon. Otthon a szü- 
leinknek, az iskolában pedig a pajtásainknak és a tanító 
néninknek segítettünk. És jött a névadó kisdobosfoglal- 
kozás. Tudtuk, mit szeretnénk kifejezni, csak azt nem, 
hogyan. Mindenki szerette volna, hogy a segítség szó 
benne legyen rajunk nevében. Végül Popovics Mónika 
pajtásunk kiáltott föl: Segítőkész legyen a rajunk neve! 

Együtt örültünk annak, hogy sikerült a névadás. 
Ebben, úgy érezzük, benne van, amit tettünk és amit 
tenni akarunk. Csatakiáltásunk is ezt fejezi ki. , Segítő- 
kész a rajunk, mi közösen dolgozunk. Segítjük a gyen- 
gébbeket, kicsiket és öregeket. Segíteni jó, örömet adó! 

Most arról, mit tettünk : 

1. Rajunk sok hasznos anyagot gyűjt. 

2. A bukásmentes raj cím elnyeréséért is sokat teszünk. 
A napköziben és órán is a gyengék mellé állunk. A jó 
megoldást soha nem áruljuk el, csak az utat, amely 
hozzávezet. 

3. A raj minden tagjának van otthon vállalt feladata. 
Arról, hogy elvégeztük, beszámolunk és ezt szüleink is 
igazolják. 

4. Tantermünket szocialista megőrzésre vettük át. 
Ez azt jelenti, hogy vigyázunk rá és gondozzuk. 

5. Segítünk az öregeknek és a kicsiknek. 


Béki Andrea 2/a 

1288 Kilián György úttörőcsapat 
Segítőkész raj 

3534 Miskolc, Könyves K. u. 4. 


Pécsett voltunk 

a megyei irodalmi színpadok 
bemutatóján 

Kasz Edit 4. o. rajza, 

7711 Bár 


Megtanultunk 
gulyást főzni 


Először találkoztunk az üzemi konyhán dolgozó nénik- 
kel. Ők is a Kőolaj- és Földgázbányászati Vállalat mun- 
kásai, akár másik patronálónk, akik — akár a rajunk — 
József Attila nevét viselik. Elhatároztuk, hogy gulyást 
készítünk. Délután három órakor értünk a konyhára. 
Kötényt, kendőt kötöttünk. Megbeszéltük, milyen hoz- 
závalókat teszünk majd főztünkbe. Nekiláttunk a 
krumplihámozásnak. Hamarosan a hatalmas tűzhelyen 
fortyogott a hús. Vidáman dolgoztunk. Sokan voltunk, 
hamar elkészültünk. Míg a krumpli puhult, megterítet- 
tünk a konyha melletti étkezdében. Sürgött, forgott 
mindenki. Még daloltunk is, amíg a nénik tálaltak. Jó- 
ízűen kanalaztunk. Nagyon ízlett mindenkinek. Aztán 
megköszöntük a szíves vendéglátást, és hogy a nénik 
megtanították a gulyás készítését. Szép emlékekkel tér- 
tünk haza. 
Vendégünk volt Németh Tibi bácsi, a másik brigá- 
dunkból. Sok fényképet készített rólunk munka közben. 
Brigádjainkkal más terveink is vannak. Szeretnénk 
együtt elmenni üzemlátogatásra, kirándulásra. Jó lenne, 
ha velük együtt láthatnánk a Göcseji Falumúzeumot, 
a Kerka-partot. . . Reméljük, megvalósulnak terveink ! 
Ígérjük, hogy összejöveteleinkről máskor is beszá- 
molunk. 
Nótáros Éva 
a negyedikes József Attila raj 
krónikása 
8878 Lovászi, Lakótelep 96. 

Virág, fa — emlékliget. Egész nyáron át érkeztek a hírek szer- 
kesztőségünkbe: virágosításról, faültetésről. Tiszaföldváron az. 
ószőlői harmadikosok parkosították az iskolájuk környékét. 
A megtisztított, kigyomlált helyre az elsősök ültettek virágokat. 
Tapolcán, a 3. számú iskola pajtásai a mini KRESZ-pályán ültettek 
fákat. Szép teljesítmény volt: 99 munkaóra alatt másfélezer forint 
értékű. Persze, a köves talajon, a csákányozástól feltört tenyeret 
nem igen lehet forintban mérni! Nyíregyházán a Szamuely Tibor. 
úttörőcsapatnak az 5. számú általános iskola védett területet 
adott, ahol is a pajtások emlékfákat ültettek. Meglehet, fölösleges 
aggályoskodásnak tűnik a kérdésünk: a nyári kánikulában és az 
őszi száraz időben is gondozzák, locsolják vajon a parkocskákat? 


Citeráznak a pajtások. No, nem a hidegtől, még kevésbé a fé- 
lelemtől! Citerazenekart alakítottak a bényei iskolások. Ennek 
a zenekarnak ,történelme" van. A legelső televíziós , Repülj. 
páva" adások idején alakult náluk a legelső citerazenekar. Orosz 

Lajos tanár bácsi vezette. Az együttes hajdani tagjai azóta már 

felnőttek. Utánpótlás azonban minden évben akad. Avatáskor, 

társadalmi ünnepek idején gyakran szerepelnek a bényei citerá- 

sok. (Vajon megírták-e már saját zenekaruk történetét?) 


A göllei könyvtár. Gölle községnek nevezetes szülöttje van: 
Fekete István, a Ballagó idő, Lutra, Csi, Bogáncs, Hajnal Badány- 
ban könyvek írója. Széles körű összefogással, az iskola bővítésével 
szép ifjúsági könyvtár épült. Ebbe összegyűjtötték Fekete István 
személyes írásait és a csapat hajdani Fekete Hattyú őrsének kül- 
dött régi leveleit. Nemrég elhunyt írónk egy kedves versét min- 
den göllei gyerek ismeri, s így szól — és ez nemcsak Göllén ér- 
vényes: 

— Végy a kezedbe pajtás, könyv vagyok; 

betűmön mosoly és igaz könny ragyog. 


Varjú János akaratából . . . Tura Pest megyei község. Úttörő- 
csapatának tiszteletbeli tagja volt hosszú éveken át egészen 
1974-ig, haláláig Varjú János elvtárs, a Tanácsköztársaság vitéz ka- 
tonája. Sokat mesélt a pajtásoknak a szolnoki csatáról, ahol tü- 
zérként harcolt. Emlékezett a fehér terror börtöneire is, ahol 
esztendőket töltött. Javaslatára alakult meg a turai úttörőgárda. 
Így él az idős vöröskatona emléke, és valóra vált kívánsága 
a jelenben tovább. 


Rejtvényfejtők figyelem! Az egész évi rejtvényfejtés és be- 
küldés rendje a következő: minden hónapban fejtsétek meg vala- 
mennyi fejtörőnket és írjátok le egy levélben. Beküldeni csak 
novemberben kell az első három havit egyszerre, februárban a 
december, január és februárit, júniusban a hátralevő négy hónapi 
megfejtést. Amelyik hónap megfejtése hibátlan, azért a szabad- 
ságharccal kapcsolatos festményekről készített képet küldünk. 
Akinek a három-három havi, illetve év végén a négy havi meg- 
fejtése hibátlan, az első három hónapért 1-es, a második három 
hónapért 2-es, a harmadik négy hónapos hibátlan megfejtésért 
3-as számot is kap. Aki e , számkartonokat" év végén beküldi, 
könyvjutalomban részesül. Még arra is felhívjuk a figyelmeteket, 
hogy a korábban szokásos módon az oldal felső sarkában levő 
számot mindig csatoljátok vagy ragasszátok leveletekre. 

Bizonyára olvastatok vagy hallottatok már arról, 
hogy a magyar nép ősei több mint ezer évvel ezelőtt 
telepedtek le hazánk területén. Kelet felől, a mai 

. Szovjetunió területéről érkeztek ide, Árpád fejede- 
. lem vezérletével. Nem csoda, hogy megtetszett nekik 
e táj, hiszen itt mindent megtaláltak, amire szükségük 
volt: művelésre alkalmas termékeny földeket, vadak- 
. ban bővelkedő erdőségeket, bővizű folyókat, dús lege- 
. lőket. 

Hosszú vándorlás után itt teremtettek otthont és 
hazát népünknek. I. István királlyá koronáztatta ma- 
gát s intézkedéseivel az akkori időknek megfelelő 
modern államot szervezett. Az így létrejött magyar 

állam évszázadokon át fontos szerepet játszott Európa 
történetében. 

Népünk életének eme ősi időszakáról sok törté- 
nelmi monda maradt fenn. Megtudhatjuk ezekből, 
hogyan éltek, dolgoztak őseink, hogyan teremtettek 
virágzó országot e földön, s hogyan védelmezték 
annak szabadságát az idegen hódítók ellen. 

A Kisdobos következő számától kezdődően, havonta 
egy-egy történelmi monda elevenedik meg lapunk 
hasábjain két teljes oldalon — képtörténet formájá- 
ban. Reméljük, tetszeni fog nektek ez az új soroza- 
tunk, melynek mindegyik folytatása egy-egy izgalmas 
történet. 

! ! Postafiók 100 


Megmértem, ha tíz levelet egymásra 
helyezek, az éppen egy cm. Hossz- 
mértékkel mérve pontosan 43 és 


! fél cm — nyári élményekről szóló 
[ levelem érkezett. Lássunk közülük 
j néhányat! 


,Az én nagymamám Budapesten, a 
fővárosban él. Minden páratlan hét 
szombatján elmegyünk hozzá. Tíz- 
[ emeletes a ház, és a tizedik emeleten 
[ lakik az én vidám, aranyos nagyma- 
; mám, aki nagyon szeret minket és a 
j világért sem verne meg. Csak egészen 
ritkán. Akkor haragszik, ha a kör- 
u mömet rágom. Nála ágy helyett zöld 
[ matracon alszunk. Hárman vagyunk 
testvérek. A nagyobbik öcsém, Péter 
már kisdobos, Miki, a kicsi óvodás. 
Miki kiskorában belefért a rácsos 
! ágyba. De az ma már csak ágynemű- 
! tartó. Ő is zöld matracon alszik, és 
erre külön büszke. Sok játék van a 
nagymamámnál. Ő a családi torta- 
j készítő mester. Nemrég anyuci szü- 
j letésnapján olyan tortát csinált, hogy 
! a mesebeli király sem eszik annál 
[I] különbet! Jó a nagymamánál! Kovács 
[1] Cecília, 3/b osztályos kisdobos 
11 1068 Budapest, Rippl Rónai u. 40." 


ú uHárom nénit látogattunk barát- 
; nőmmel, Ildikóval. Az elsőnél por- 
szívóztam, Ildi törölgetett. Utána 
megöntöztük a virágokat. A másik 
! néninél a fürdőszobát tettük rendbe, 


Szabó Ildikó rajza, Bár 


s a szennyes edényeket elmosogat- 
tuk. A harmadik néninél — aki Ildi 
nagymamája — a szobát tettük 
rendbe és még a növények leveleit 
is letörölgettük. Mindenkinek el- 
mesélték ezek a nénik, mit tettünk. 
Azóta legtöbb pajtásunk is rendsze- 
resen segít. Az a baj, hogy nincs már 
annyi idős néni, mint amennyiszer 
mi segítenénk! Baczakó Kata 2/b 
osztályos, 2451 Ercsi, Erkel F. u. 2." 


, Egyik nap az igazgató néni értesí- 
tett bennünket, hogy a negyedikes 
napközis csoport üdülni mehet. 
A Szabadság-hegyen, a Városkúton, 
a Fogashoz közel van az üdülő. Amint 
odaértünk, menten kaptunk reggelit. 


Erzsike és Juli néni még repetát is. 


adott naponta. Az egyik szobát Hó- 
fehérkének, a fiúkét Tarzannak ne- 
vezték el. Tulajdonképpen őrsnyi 
gyerek otáborozottk bennük. A Tar- 
zanok érték el a tisztasági verseny 
legtöbb pontját. A szobaszemlén a 
rendet figyelték vezetőink. Sokat 
játszottunk, kirándultunk és olvas- 
tunk. A trafikban elfogyott a képes- 
lap, annyit írtunk haza. Gyorsan el- 
szállt az idő. De jó lenne jövőre is 
együtt lenni mindannyiunknak Vá- 
roskúton. Szvorény István, Pók 
Zsuzsa, Szécsi Katalin 4/b osztá- 
lyosok a budapesti VIII. kerületi 
Erdélyi utca 8. iskolából" 


, A hídon túli nagy térségre mentünk 
alsósok és felsősök. A nagyok ver- 
senyeztek, futottak, ugrottak. Mi, 
alsósok meg nekik drukkoltunk. So- 


kat hajráztunk. Utána  paprikás- 
krumplit . főztünk a  felsősökkel 


együtt. Minden kisdobos raj azzal 
volt, akiket patronált, vagyis akik- 
nek kiáltozva drukkolt. Ők győztek, 
akiket mi biztattunk. Hiába, jó tor- 
kúak vagyunk mind! A nyáron há- 
romszor volt ilyen nagyszerű na- 
punk. Szabados Eszter 3. osztályos 
5451 Öcsöd, Táncsics u. 57. 


Sürgős közlemény mindenkinek! 
A levélvárta eddigi módja megválto- 
zik. Aki levelezőtársat keres, írjon 
magáról bővebben, legyen benne a 
levélben az, hogy: hányadikos, mi a 
hobbyja — tehát mutatkozzék be 
előbb a szerkesztőségünknek. A be- 
érkező levelekből választjuk ki a 
részére legjobb levelezőtársat. Ez- 
után leveleitekre rajzoljatok a tar- 
talma szerint egy titkos jelet. Aki 
levelezőtársat keres — borítékot, 
aki úttörőtettről ad hírt — napocs- 
kát, aki beszámol szülőföldjéről — 
tulipánt, aki mesét, dalt, játékgyűj- 
tést 53 KÜLSK 

Ferkai Loránt: Morzetanító kismatróz 


Bizonyára hallottál már a: morze-jelekről, amelyek- 6) 

kel a tengerészek, vasutasok, rádiósok küldenek egy- 
másnak üzenetet. Az ábécé minden betűjének rövid 
és hosszú jelekből összeállított , morzebetűk" felel- 
nek meg, s e jelekből állnak össze az üzenet szavai, 
mondatai. Két betű között rövid, két szó között hosz- 
szabb szünet van, nehogy a jelek egybeolvadjanak. 
A pontok rövid jelet, a vonások hosszút jelentenek. 

Az üzenet leadható síppal, zseblámpával, természe- 
tesen írásban is. A sípjeleket füllel, a fényjeleket szem- 
mel veheted, de legjobb eleinte leírni őket, majd 
, lefordítani" úgy, hogy a jelek fölé odaírod a meg- 
felelő betűt. Kellő gyakorlás után az ,adás" és a 
, vétel" menni fog irkálás nélkül is. 

A jelek megtanulásához és begyakorlásához segít- 
ségedre lehet az itt lerajzolt játék, a kismatróz! Egyik 
kezében ponttal, a másik kezében vonással jelölt 
zászlócska. Ezek közül azt emeled fel egy zsineg segít- 
ségével, amelyik éppen szükséges a morzejel közlé- 
séhez. Például a segélykérő jelazS OS(... /—— —/ 
...), úgy adható le, hogy háromszor gyorsan fel- 
emelteted a matrózzal a jobb kezét, kis szünet után 
háromszor a bal kezét, majd ismét háromszor a job- 
bat. 

A figura váza egy 30 cm hosszú faléc (1.), amelyre ( 
15 cm hosszú kartonból vágott törzset (2.) ragasztasz 
fel. A méreteket centiméterben jeleztük. A törzsre 
a vállakon fúrt lyukaknál erősítsd fel a karokat, moz- 
gathatóan, réz iratkapcsokkal (3.) vagy dróttal. Mind 
a vállon (V), mind a karon (K) bő lyukat fúrj! A karon 
szúrj még egy lyukat, ebbe zsineget köss, amit lefelé 
húzva a kar felemelkedik. A két zsineg végét kösd 
a léc alján levő keresztlécre (4.), vagy két kis függöny- 
karikát kötözz a végére (5.), amibe jobb kezed két 
ujját beledughatod, s vele a karokat fel-fel lendíthe- 
ted. A visszaereszkedéshez elég a kar súlya, de szük- 
ség esetén gumiszálacskát is köthetsz a könyökök 
közé, ami a helyére húzza a felemelt kart. Ha a figura 
megrajzolása nehézséget okozna, másold le a 6. ábrán 
levő kismatrózt, s külön kétszer a karját is, bár ez 
kicsi, de szintén használható kisebb távolságra. Ha 
nagy figurát akarsz, úgy rétegelt lemezből lombfűrész- 
szel vágd ki a törzset és karokat, így akár az egész 
kisdobos raj is megtanulhatja egyszerre a morze- 
jeleket. Ha egy-két pajtásoddal közösen megtanulod 
az oldal alján látható MORZE ÁBÉCÉ jeleit, titkos- 
írásként is használhatod. 


MORZE ABÉCÉ G--. L.—.. 
A-m E. Hi sss fessen 


Tornázzék a család! 


Az esti tévé-tornát mindenki ismeri, és majdnem mindenki csinálja. Sőt, van, aki reggel, nyitott ablaknál megismét- 
li azt. A BUMMI nevű NDK gyermeklapban jó játékot találtunk: torna versenyt az egész családnak! Ha ők megte- 
szik, mi is megpróbálhatjuk! Lássuk csak a gyakorlatokat szép sorjában! 


Először is sorba ül a család. Az első 
felemel egy fakanalat a földről — 
a lábujjával. A mellette ülő átveszi 
tőle, ugyanígy. A sikeres gyakorlat 
két pontot jelent! (Azt javasoljuk, 
mindenki számlálja a pontjait maga.) 


A lakás összes székét állítsuk egy 
sorba. Feladat: át kell másznunk 
alattuk! Előzőleg egyezzünk meg, 
mennyi időt adunk rá, vagy kérjük 
meg anyuékat, hogy számláljanak 
hangosan mondjuk tízig. Ennyi idő 
alatt lehet átbújni három szék alatt. 
Helyettük aztán a gyerekek számol- 
nak. Ezért három pontot kapunk! 


Leülünk a földre. Mindkét lábunkat 
összezárva emeljük fel. A felemelt 
láb alatt tapsolunk, majd felette 
ugyancsak. Ezt a gyakorlatot egy- 
szerre végezzük. Aki gyakorlat köz- 
ben a lábával megérinti a padlót, az 
két pontot veszít — a többiek hatot 
nyerhetnek. 


Lovacskázás következik. A lakásban 
meghatározott távolságot kell meg- 
tenni egyenként, hátunkon egy ,,lo- 
vassal", mely baba, mackó vagy akár 
a tízórai táska is lehet. Lényeg, hogy 
ne essen le a hátunkról. Négy pont 
jár ezért. 


Ereszkedjünk guggolásba, miközben 
fejünkön könyvet egyensúlyozunk. 
Minden guggolásért — ha nem esik 
le a könyv — egy-egy pont jár. 
A gyakorlatok végén számoljuk össze 
a pontokat. Megsúghatjuk, ha rend- 
szeresen együtt tornázunk, mindenki 
nyer! 

gyanazínt , amúgrt ta jóba vagy Juli - Pulival ÍJ 


Marék Veronika munkája j 

S SZÉGEÁTE 


Keresztrejtvény 


Vízszintes: 1. Már minden pajtás megvásárolta. 
7. Csodás történet. 8. Tiltás. 10. Puha fém. 11. Végül. 
13. Énekhang. 14. Nem fő. 15. Nagyon apró. 18. Tan- 
tárgy a 

Függőleges: 1. Szeptemberben kezdődik. 2. N. M. 
3. Szükséges. 4. Előd (ék. hiba). 5. Nevet eleje. 
6. Ilyen füzet is van. 9. Lánynév. 10. Időmérő. 12. Jó- 
zsef becézve (ék. hiba). 15. Így köszön a kisbaba. 
16. Mutatószó. 17. I. L. 

A keresztrejtvényből csak a vízszintes 1., 18. és 
a függőleges 1. megfejtését kell leírnod. 

Rakjátok tele a fenti ábrát a kétféle kis 
idommabk úgy, hogy:üres négyzet ne maradjon. 
Az idomokat tetszés szerint forgathatjátok! 


Csodálatos 
összeadás 


Ebben az összeadásban az 
NEZ s atsonnb; 7. 8B.9z0 
számok csak egyszer szere- 
pelhetnek. Milyen számok 
kerülhetnek a pontok he- 
lyére? 


Ismered a naptárt? 


Hány nap telik el ez év szeptember 1-től. 1982. augusztus 31-ig? 


A rejtvénnyel kapcsolatos tudnivalókat megtaláljátok a Dobra verjük oldalon! 

